Η μικρή αυτή κοιλάδα ανήκε εξολοκλήρου σε τρία αδέλφια, τον Σβαρτς, τον Χανς, και τον Γκλυκ. Ο Σβαρτς και ο Χανς, οι μεγάλοι, ήσαν πολύ άσχημοι, με πεταχτό μέτωπο και μικρά, άχρωμα μάτια, πάντα μισόκλειστα, έτσι που δεν μπορούσες ποτέ να δεις ΜΕΣΑ ΤΟΥΣ, ενώ είχες πάντα την αίσθηση πως έβλεπαν πολύ βαθιά ΜΕΣΑ ΣΟΥ.

Ζούσαν από την εκμετάλλευση της Κοιλάδας των Θησαυρών, γιατί ήταν πολύ καλοί γεωργοί. Σκότωναν οτιδήποτε δεν κατέβαλε αντίτιμο για την τροφή του. Πυροβολούσαν τα μαυροπούλια γιατί τσιμπολογούσαν τους καρπούς και σκότωναν τους σκαντζόχοιρους μην πάει και βυζάξουν τις αγελάδες. ∆ηλητηρίαζαν τους γρύλους γιατί έτρωγαν τα ψίχουλα από την κουζίνα και έπνιγαν με καπνό τα τζιτζίκια γιατί τραγουδούσαν όλο το καλοκαίρι στις λεμονιές. ∆εν **πλήρωναν** τους υπηρέτες τους, μέχρι που εκείνοι αρνούνταν να δουλέψουν πια και τότε καυγάδιζαν μαζί τους και τους πετούσαν έξω με τις κλωτσιές, χωρίς να τους δώσουν δεκάρα. Με τέτοια γη και τέτοιο σύστημα, θα ήταν παράξενο να μην θησαυρίσουν. Όντως ΗΣΑΝ πάμπλουτοι.

Γενικά, κατάφερναν να κρατούν το καλαμπόκι τους, μέχρι που παρουσιαζόταν έλλειψη στην αγορά και τότε το πουλούσαν σε διπλάσια τιμή. Βουνά ολόκληρα χρυσάφι είχαν στο σπίτι τους, μα δεν τους είδε ποτέ κανείς να δίνουν ούτ’ ένα ξεροκόμματο για ελεημοσύνη. Στην εκκλησία δεν πήγαιναν ποτέ, γκρίνιαζαν συνεχώς για τους φόρους και, κοντολογίς, ήσαν πάντα τόσο αγενείς και δύσθυμοι, που άδικα δεν τους κόλλησαν όσοι είχαν πάρε δώσε μαζί τους το παρατσούκλι οι «Μαύροι Αδελφοί».

* Διαβάζω το κείμενο:
* Περιγράφω την εξωτερική εμφάνιση των τριών αδερφών:
* Αιτιολογώ το παρατσούκλι «Μαύροι Αδελφοί»:

ΘΥΜΑΜΑΙ!!!

Ο χρόνος εκφράζεται με:

|  |  |  |
| --- | --- | --- |
| Επιρρήματα | Φράσεις με προθέσεις | Χρονικούς συνδέσμους |
| αμέσως, αργά, αύριο, γρήγορα, διαρκώς, έπειτα, μόλις, πέρυσι, ποτέ, σήμερα, τότε, τώρα, χθες, φέτοςκ.ά. | στην αρχή, κάθε χρόνο, σε λίγο, κατά το βράδυ, ίσαμε το μεσημέρι κ.ά*.* | **όταν, μόλις, καθώς, ενώ, πριν, προτού, όποτε**κ.ά.  |

Για να βρω το χρόνο πάντα ρωτάω

**ΠΟΤΕ;**

* Φτιάχνω μια μικρή παράγραφο (δύο – τρεις σειρές) χρησιμοποιώντας ένα χρονικό επίρρημα, μία χρονική φράση και ένα χρονικό σύνδεσμο:
* Κλίνω το ρήμα ***πληρώνω*** στην Οριστική όλων των χρόνων:

 *Καλό διάβασμα!!!*